În vederea evaluării furnizorii parcurg următoarele etape:

  a) furnizorul care solicită evaluarea face o cerere adresată comisiei de evaluare constituită la nivelul casei de asigurări de sănătate în a cărei rază administrativ-teritorială îşi desfăşoară activitatea, al cărei model este prevăzut

în anexa 1 la prezenta metodologie;

  b) furnizorul care solicită evaluarea are obligaţia să facă dovada plăţii taxei de evaluare, potrivit anexei 2 la prezenta metodologie; plata taxei de evaluare se face în contul "Alte venituri" - cod cont 26.36.05.50, deschis la trezoreria statului pe seama casei de asigurări de sănătate care urmează să realizeze activitatea de evaluare; în cazul în care furnizorul deţine mai multe puncte de lucru/cabinete medicale în structura sa, evaluarea şi plata taxei de evaluare se realizează pentru fiecare punct lucru/ cabinet;

  c) furnizorul depune un dosar de evaluare care, pe lângă documentele prevăzute la lit. a) şi b), conţine copii ale următoarelor documente, certificate conform cu originalul pe fiecare pagină:

 Transmiterea dosarelor de evaluare se poate face și în format electronic cu semnatura electronica atasata, la adresa de e-mail dedicată, pusă la dispoziție de CAS Suceava , **evaluare@cassv.ro**

  c1. Certificatul de înmatriculare şi certificat constatator/act de înfiinţare pentru sediu/punct de lucru, după caz;

  c2. Contul deschis la Activitatea de Trezorerie şi Contabilitate Publică judeţeană/municipiului Bucureşti/Banca;

  c3. Codul fiscal/CUI;

  c4. 1. Aviz de funcţionare valabil pentru sediu/punctul de lucru, eliberat de Ministerul Sănătăţii/Agenţia Naţională a Medicamentului şi a Dispozitivelor Medicale din România pentru furnizorii de dispozitive medicale care realizează activitatea de comercializare.

  2. Autorizaţie de funcţionare valabilă emisă de Ministerul Sănătăţii pentru farmaciile comunitare.

  3. Certificat de înregistrare în registrul unic al cabinetelor medicale, eliberat de Direcţia de Sănătate Publică pentru cabinetele medicale organizate conform O.G. nr. 124/1998 privind organizarea şi funcţionarea cabinetelor medicale, aprobată cu modificări prin Legea nr. 629/2001 şi Legii societăţilor nr. 31/1990 republicată, cu modificările şi completările ulterioare.

  c5. Autorizaţia sanitară de funcţionare, cu excepţia furnizorilor de dispozitive medicale şi farmaciilor;

  4. Certificatul de înregistrare a cabinetului în Registrul unic al cabinetelor medicale - Partea a 3-a pentru servicii publice conexe actului medical, eliberat de Direcţia de Sănătate Publică

  c6. Dovada asigurării de răspundere civilă în domeniul medical pentru furnizor;

  c7. Dovada asigurării de răspundere civilă profesională în domeniul psihologiei pentru furnizor;

  c8. Dovada deţinerii spaţiului în care se desfăşoară activitatea, pentru care se solicită evaluarea;

  d) furnizorul depune ataşat la dosarul de evaluare o declaraţie pe proprie răspundere, conform modelului prevăzut în anexa 3 la prezenta metodologie, prin care îşi asumă prin semnătură pe fiecare pagină realitatea, exactitatea şi legalitatea datelor cuprinse în:

  d1. Chestionarul de autoevaluare privind îndeplinirea standardelor şi a criteriilor de evaluare conform categoriei de furnizor din care face parte, potrivit anexei 4 la prezenta metodologie;

  d2. Tabelul cu datele de identificare ale personalului care îşi desfăşoară activitatea la furnizor conform modelului prevăzut în anexa 5 la prezenta metodologie;

  d3. Tabel care conţine denumirea aparaturii medicale din dotare, conform modelului prevăzut în anexa 6 la prezenta metodologie, cu excepţia farmaciilor şi a furnizorilor de servicii conexe actului medical pentru persoane cu tulburări din spectrul autist;

  e) Furnizorul depune o declaraţie pe propria răspundere prin care îşi asumă respectarea prevederilor Regulamentului (UE) nr. 679/2016 al Parlamentului European şi al Consiliului Uniunii Europene privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);